Com era el desordre que hi havia a l'exterior del Tribunal Suprem espanyol?
Al defora del Tribunal Suprem espanyol hi havia un caos extraordinari per a poder-hi entrar. S'hi barrejaven periodistes, familiars dels presos polítics i militants de Vox, observadors internacionals vetats que maldaven per a accedir al recinte, si més no en condició de lletrats… I moltíssima policia. A dins, els advocats enllestien les seves primeres intervencions en l'arrencada d'un judici històric en què hi ha en joc la preservació i la garantia dels drets fonamentals dels acusats i els drets civils de tot un poble. I entorn d'això ha girat aquesta primera jornada: de posar damunt la taula, davant el tribunal presidit per Manuel Marchena, que des de bon començament s'han vulnerat molts d'aquests drets –pràcticament tots els que recull la constitució espanyola, ha repassat Andreu Van den Eynde– i que els magistrats no són imparcials. 'Tinc la sensació que aquí es tracta de fer veure que els magistrats hi són per a defensar la unitat d'Espanya', ha declarat Jordi Pina en la seva intervenció. 'Però jo us demano que feu de jutges, i no de salvadors de la pàtria perquè no tracta d'això aquest procediment.' I Benet Salellas, advocat de Jordi Cuixart, ha resumit el sentit del judici: 'Si es jutja qui exerceix drets fonamentals, es posen en qüestió i en perill aquests drets fonamentals.
extraordinari